Appius Claudius Caecus

pisi|Appius Claudius C. F. Caecus – "Appius Claudius Caecus, Gaiuse poeg."
Appius Claudius Caecus ("Pime"; umbes 340 eKr – 273 eKr) oli jõukast Claudiuse patriitsisuguvõsast pärit Rooma poliitik. Tema isa Gaius Claudius Crassus oli diktaator 337. aastal.

Appius Claudius oli 312. aastal tsensor, kuigi polnud eelnevalt olnud konsulLivius, Ab urbe condita libri, ix.29.. 307. ja 296. aastal oli ta konsul ning 292. ja 285. aasta vahel diktaator. Kuigi ta oli ise patriits, tühistas ta reformidega mõne patriitside eesõiguse ja suurendas plebeide õigusi, näiteks kandis kodanike nimekirja ja võttis senatisse vastu vabakslastud orje ja paikseid maata isikuid. 

Tsensoriks oleku ajal laskis ta ehitada Rooma ja Capua vahelise teeNimetatud tema nime järgi kui Appiuse tee (ladina keeles Via Appia). ja Rooma esimese akveduktiNimetatud tema nime järgi kui Aqua Appia. ning oma kirjutaja Gnaeus Flaviuse vahendusel avaldada kohtukalendri ja varem ainult preestreile privileegina teada olnud kohtumenetlusreeglid. Hiljem täiendas ta ladina tähestikku. 

Kaotanud nägemise (sellest hüüdnimi 'Caecus' – Pime), pidas ta 280. aastal  senatis kõne, milles kutsus lükkama tagasi Pyrrhose rahuettepanekuid. Tegemist on vanima teadaoleva ladinakeelse poliitilise kõne käsikirjaga. Muu hulgas pärineb kõnest sentents "igaüks on oma õnne sepp" (ladina keeles quisque faber suae fortunaeLadinakeelne sõna fortuna tähendab veel saatust, õnnetust jm.).

Viited 

Kategooria:Vana-Rooma diktaatorid
Kategooria:Vana-Rooma konsulid
Kategooria:Vana-Rooma tsensorid
Kategooria:Sündinud 340. aastatel eKr
Kategooria:Surnud 270. aastatel eKr